Hofaansoek oor veilings Dinsdag aangehoor(Argieffoto) ŉ Groep boere se aansoek om die landswye verbod op veilings ter syde te stel, word Dinsdag in die hof aangehoor. Die aansoek deur meer as 50 boere en ander rolspelers in die bedryf word in die Noord-Gautengse hooggeregshof aangehoor. Die verbod is verlede jaar deur die minister van landbou, grondhervorming en landelike ontwikkeling ingestel na die uitbreek van bek-en-klouseer in Limpopo. Die applikante vra dat die hof die verbod ophef in die agt provinsies waar die siekte nog nie uitgebreek het nie. Hulle meen die besluit om die verbod in te stel was “irrasioneel”. Die DA se Noko Masipa, lid van die parlementêre komitee vir landbou, het die hofaansoek verwelkom. “Dit is jammer dat, te midde van ŉ nasionale droogte, boere hulle nou tot die hof moet wend om hulle in staat te stel om sake te kan doen deur lewende hawe te verhandel. Dit is ook jammer dat die minister nie tot dusver behoorlike stappe gevolg het wat nodig is tydens die uitbreek van bek-en-klouseer nie.” Volgens Masipa het die minister onder meer versuim om: “Die ernstige aard van die uitbreking moenie onderskat word nie en ons doen weer ŉ beroep op die minister van landbou om onmiddellik op te tree voor dit te laat is,” sê Masipa.